《和清卿雪溪泛舟晚登华盖亭》
宋代·郑伯英

满江风雨酿清愁，坐啸烟波一叶舟。
目送飞花千里去，身随空碧一鸥浮。
兜罗世界成游戏，欸乃声中自唱酬。
试问剡溪回棹客，可能乘兴上南楼。

作者简介：郑伯英（一一三○～一一一九二），字景元，号归愚翁，永嘉（今浙江温州）人。与兄伯熊齐名，人称大郑公、小郑公。孝宗隆兴元年（一一六三）进士，调秀州判官，自度不能俯仰於时，遂以亲辞，终身不复仕。光宗绍熙三年卒，年六十三。有《归愚翁集》，已佚。事见《水心集》卷一二《归愚翁文集序》、卷二一《郑景元墓志铭》。